Maleriet forestiller en ældre kvinde og en ung dreng, der beder [[bordbøn]] på en fyldt [[diner]], mens parret observeres af to unge mænd ved bordet.<ref name="NPR"/> Rockwells inspiration for ''Saving Grace'' stammede fra en læser af ''Saturday Evening Post'', der havde set en [[mennont]]-familie bede i en restaurant.<ref name="Guard"/> Rockwell brugte sin søn Jarvis som en af modellerne for maleriet.<ref name="Guard"/> Elizabeth Goldberg, direktør ved American Art i Sotheby's har udtalt, at Rockwell i sine forberedelser for ''Saying Grace'' besøgte cafeteriaer og dinere i [[New York City|New York]] og [[Philadelphia]] for at få omgivelserne helt rigtige og at billedet var så livagtigt, at folk genkendte dineren selvom den ikke eksisterede i virkeligheden.<ref name="NYT"/> Rockwell arbejdede ofte på den måde, at han skabte en situation ved brug af modeller (ofte familie, venner og naboer), som han herefter tog hundreder af fotos af. Herefter skabte Rockwell skitser med kul, herefter med oliemaling og til sidst malede han det endelige billede.<ref name="NYT"/> I forberedelserne af ''Saying Grace'' havde Rockwell taget bord og stole fra en diner på [[Times Square]] og tog fotos til brug for maleriet.<ref name="NYT"/>
Kunst Maleri Kultur